ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ

της 21ης Ιουνίου 1991

σχετικά με πρόγραμμα κοινοτικής δράσεως για την οδική ασφάλεια

(91/C 178/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη:

το ψήφισμα του Ευρωπαϊκού Κοινοβουλίου της 13ης Μαρτίου 1984 για την έγκριση προγράμματος κοινοτικών μέτρων για την προώθηση της οδικής ασφάλειας (1), και το ψήφισμα του Συμβουλίου και των αντιπροσώπων των κυβερνήσεων των κρατών μελών των Ευρωπαϊκών Κοινοτήτων, συνελθόντων στα πλαίσια του Συμβουλίου της 19ης Δεκεμβρίου 1984 (2) σχετικά ιδίως με το ευρωπαϊκό έτος οδικής ασφάλειας (1986),

την έκθεση του Ευρωπαϊκού Κοινοβουλίου του 1987 σχετικά με το έτος οδικής ασφάλειας,

την ανακοίνωση της Επιτροπής προς το Συμβούλιο της 9ης Ιανουαρίου 1989 «Οδική ασφάλεια: μία προτεραιότητα για την Κοινότητα»,

Εκτιμώντας:

ότι αναμένεται μελλοντικώς αύξηση της οδικής κυκλοφορίας, λόγω ιδίως της ολοκληρώσεως της εσωτερικής αγοράς το 1992 7

ότι η ανθρώπινη οδύνη και το κοινωνικό κόστος που προκαλούν τα τροχαία ατυχήματα, τα οποία έχουν ως συνέπεια άνω των 50 000 νεκρών και άνω του 1 500 000 τραυματιών ετησίως, συνιστούν απαράδεκτη κατάσταση τόσο από ηθικής και πολιτικής, όσο και από οικονομικής και κοινωνικής απόψεως 7

ότι, λόγω των προαναφερθεισών συνθηκών, πρέπει να καταβληθεί ιδιαίτερη προσπάθεια για τη βελτίωση της οδικής ασφάλειας σε όλους τους τομείς τους σχετικούς με την καταπολέμηση των τροχαίων ατυχημάτων, συμπεριλαμβανομένης της κατασκευής και του εξοπλισμού των οχημάτων 7

ότι είναι σκόπιμο να αναληφθούν δράσεις σε κοινοτικό επίπεδο για να ενισχυθούν οι εθνικές δράσεις, όταν η κοινή δράση υπόσχεται μεγαλύτερη αποτελεσματικότητα από τα λαμβανόμενα επί μέρους μέτρα, τα οποία δεν συντονίζονται από τα κράτη μέλη,

ΕΠΙΒΕΒΑΙΩΝΟΥΝ τη σημασία της βελτίωσης της ασφάλειας στις μεταφορές, και ιδίως στις οδικές μεταφορές,

ΖΗΤΟΥΝ από την Επιτροπή να επεξεργασθεί και να εφαρμόσει κοινοτικό πρόγραμμα συγκεκριμένων μέτρων, που αποσκοπούν στην πραγματοποίηση νέων κοινών πρωτοβουλιών και στην προσέγγιση των υφισταμένων εθνικών εμπειριών στους διαφόρους τομείς δράσεως και έρευνας, και που συμβάλλουν στην καταπολέμηση των τροχαίων ατυχημάτων και των συνεπειών τους για τα θύματα αυτών των ατυχημάτων,

ΚΑΛΟΥΝ την Επιτροπή να συγκαλέσει ομάδα εργασίας υψηλού επιπέδου, που θα αποτελείται από τους αντιπροσώπους των κυβερνήσεων των κρατών μελών, προκειμένου να ορισθούν οι στόχοι και οι λεπτομέρειες πραγματοποιήσεως αυτού του προγράμματος, ενώ συγχρόνως θα ληφθούν υπόψη οι δράσεις και οι μελέτες του παρελθόντος και οι τρέχουσες πρωτοβουλίες σ' αυτόν τον τομέα,

ΚΡΙΝΟΥΝ ότι αυτή η ομάδα εργασίας θα πρέπει να αξιολογήσει την αναλογία κόστους/οφέλους των μέτρων που θα περιληφθούν στο πρόγραμμα αυτό,

ΚΑΛΟΥΝ την Επιτροπή να υποβάλει στο Συμβούλιο, πριν από το Δεκέμβριο του 1991, έκθεση συνοδευόμενη, ενδεχομένως, από τις πρώτες προτάσεις για την εκτέλεση του προγράμματος ήδη από το 1992.

(1) ΕΕ αριθ. C 104 της 16. 4. 1984, σ. 38.

(2) ΕΕ αριθ. C 341 της 21. 12. 1984, σ. 1.